LT Europos Sąjungos oficialusis leidinys C 234/2

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

(2006/C 234/02)

Šis paskelbimas suteikia teisę užprotestuoti paraišką pagal Tarybos reglamento (EB) Nr. 510/2006 7 straipsnį. Užprotestavimas turi būti pateiktas Komisijai per šešis mėnesius nuo paskelbimo.

SANTRAUKA

TARYBOS REGLAMENTAS (EB) Nr. 510/2006

Įregistravimo paraiška pagal 5 straipsnį ir 17 straipsnio 2 dalį

„BANON“

EB Nr.: FR/PDO/005/0290/07.05.2003

SKVN ( X ) SGN ( )

Ši santrauka yra tik informacinė. Suinteresuotosioms šalims rekomenduojama susipažinti su nesutrumpinta produkto specifikacija, kurią galima gauti 1 dalyje nurodytose nacionalinėse institucijose arba Europos Komisijoje (1).

1. Valstybės narės kompetentinga įstaiga:

Pavadinimas Institut National des Appellations d'Origine Adresas 51, rue d'Anjou F-75008 Paris Telefonas (33-1) 53 89 80 00 Faksas (33-1) 42 25 57 97 El. paštas info@inao.gouv.fr

2. Grupė:

Pavadinimas Syndicat Interprofessionnel de Défense et de Promotion du Banon Adresas MRE — Route de la Durance F-04100 Manosque Telefonas (33-4) 92 87 47 55 Fax: (33-4) 92 72 73 13 El. paštas frecapvincent@wanadoo.fr Sudėtis: producteurs/transformateurs ( X ) autres ( )

3. Produkto rūšis:

1-3 klasė — sūris

4. Specifikacijos aprašymas: (4 straipsnio 2 dalyje nurodytų sąlygų santrauka)

4.1. Pavadinimas: „Banon“

4.2 Apibūdinimas: „Banon“ — tai minkštasis sūris, pagamintas iš žalio nenugriebto ožkos pieno. Jis gaunamas greitai krekinant pieną (šliužo fermentu). Išnokintas sūris vyniojamas į natūralius kaštono lapus (t. y. jis visiškai padengiamas lapais), kurie sutvirtinami natūraliu plaušu, jį vyniojant taip, kad sūrį apskritimo spinduliai dalytų į 6–12 dalių.

Po ne mažiau nei 15 nokinimo dienų (iš kurių 10 d. sūris nokinamas įvyniotas į lapus), sūrio minkštimas yra homogeniškas, riebus, švelnus ir elastingas. Jo pluta po lapais yra gelsvos spalvos. Sūrio diametras kartu su lapais — nuo 75 iki 85 mm, o jo aukštis nuo 20 iki 30 mm. Grynasis išnokinto „Banon“ sūrio svoris be lapų — nuo 90 iki 110 g.

Po džiovinimo sausos medžiagos kiekis sudaro ne mažiau kaip 40 gramų 100 gramų sūrio, o riebalų kiekis — 40 gramų 100 gramų sūrio.

4.3 Vietovė: Pieno gamyba bei sūrių gamyba ir nokinimas vyksta vietovėje, kuri apima šių savivaldybių teritorijas:

Alpes-de-Haute-Provence departamentas (04):

BANON kantonas: Banon, L'Hospitalet, Montsalier, Redortiers, Revest-des-Brousses, Revest-du-Bion, La-Rochegiron, Saumane, Simiane-la-Rotonde

DIGNE kantonas: Digne-les-Bains

Rytų DIGNE kantonas: Marcoux

Vakarų DIGNE kantonas: Aiglun, Barras, Le-Castellard-Melan, Le-Chaffaut-St-Jurson, Champtercier, Hautes-Duyes, Mallemoisson, Mirabeau, Thoard

FORCALQUIER kantonas: Dauphin, Forcalquier, Limans, Mane, Niozelles, Pierrerue, Saint-Maime, Saint-Michel-l'Observatoire, Sigonce; savivaldybės dalis: Villeneuve

LA-JAVIE kantonas: Archail, Beaujeu, Le-Brusquet, Draix, La-Javie

MANOSQUE kantonas: savivaldybės dalis: Manosque

Šiaurės MANOSQUE kantonas: Saint-Martin-les-Eaux; savivaldybės dalis: Volx

Pietų MANOSQUE kantonas: Montfuron, Pierrevert

LES-MEES kantonas: Le-Castellet, Entrevennes, Malijai, Puimichel; savivaldybės dalys: Les-Mees, Oraison

MEZEL kantonas: Beynes, Bras-d'Asse, Chateauredon, Estoublon, Mezel, Saint-Jeannet, Saint-Julien-d'Asse

LA-MOTTE-DU-CAIRE kantonas: Chateaufort, Clamensane, La-Motte-du-Caire, Nibles, Valernes

MOUSTIERS-SAINTE-MARIE kantonas: Moustiers-Sainte-Marie, St-Jurs

NOYERS-SUR-JABRON kantonas: Bevons, Chateauneuf-Miravail, Curel, Noyers-sur-Jabron Les-Omergues, Saint-Vincent-sur-Jabron, Valbelle

PEYRUIS kantonas: savivaldybės dalys: La-Brillanne, Ganagobie, Lurs, Peyruis

REILLANNE kantonas: Aubenas-les-Alpes, Cereste, Montjustin, Oppedette, Reillanne, Sainte-Croix-A-Lauze, Vacheres, Villemus

RIEZ kantonas: Allemagne-en-Provence, Esparron-de-Verdon, Montagnac-Montpezat, Puimoisson, Quinson, Riez, Roumoules, Sainte-Croix-de-Verdon, Saint-Laurent-du-Verdon

SAINT-ETIENNE-LES-ORGUES kantonas: Cruis, Fontienne, Lardiers, Mallefougasse-Auges, Montlaux, Ongles, Revest-Saint-Martin, Saint-Etienne-Les-Orgues

SISTERON kantonas: Entrepierres, Sisteron

VALENSOLE kantonas: Brunet, Saint-Martin-de-Brômes; savivaldybės dalys: Valensole, Greoux-les-Bains

VOLONNE kantonas: Aubignosc, Chateauneuf-Val-Saint-Donat, L'Escale, Peipin, Salignac, Sourribes, Volonne; savivaldybės dalys: Chateau-Arnoux-Saint-Auban, Montfort

Hautes-Alpes departamentas (05)

LARAGNE-MONTEGLIN : Eyguians, Laragne-Monteglin

ORPIERRE kantonas: Etoile-Saint-Cyrice, Lagrand, Nossage-et-Benevent, Orpierre, Sainte-Colombe, Saleon, Trescleoux

RIBIERS kantonas: Barret-Le-Bas, Chateauneuf-de-Chabre, Eourres, Saint-Pierre-Avez, Salerans

ROSANS kantonas: Bruis, Chanousse, Montjay, Moydans, Ribeyret, Rosans, Saint-Andre-de-Rosans, Sainte-Marie, Sorbiers

SERRES kantonas: Le-Bersac, L'Epine, Mereuil, Montclus, Montmorin, Montrond, La-Piarre, Saint-Genis, Serres, Sigottier

Vaucluse departamentas (84)

APT kantonas: Auribeau, Castellet, Gignac, Lagarde-d'Apt, Saignon, Saint-Martin-de-Castillon, Viens

BONNIEUX kantonas: Buoux, Sivergues

SAULT kantonas: Aurel, Monieux, Saint-Christol, Saint-Trinit, Sault

Drôme departamentas (26)

BUIS-LES-BARONNIES kantonas: Rioms, La-Rochette-du-Buis, Saint-Auban-sur-l'Ouvèze

SEDERON kantonas: Aulan, Ballons, Barret-de-Lioure, Eygalayes, Ferrassieres, Izon-la-Bruisse, Laborel, Lachau, Mevouillon, Montauban-sur-l'Ouveze, Montbrun-les-Bains, Montfroc, Montguers, Reilhanette, Sederon, Vers-sur-Meouge, Villebois-les-Pins, Villefranche-le-Château

4.4 Kilmės įrodymas: Visi pieno gamintojai, visos perdirbimo ir visos nokinimo įmonės pildo „tinkamumo deklaraciją“, kuri saugoma INAO tarnybose ir pastarosioms padeda nustatyti visus veiklos operatorius. Visi šie veiklos operatoriai privalo INAO pateikti registrus ir visus kilmės vietą, kokybę ir pieno bei sūrių gamybos sąlygas kontroliuoti leidžiančius dokumentus. Ant kiekvieno sūrio turi būti etiketė, skirta produkto atsekamumui užtikrinti.

Tikrinant produkto su kilmės vietos nuoroda savybes atliekamas analitinis ir juslinis tyrimas, kuris padeda įsitikinti sūrio kokybe ir tipinėmis jo savybėmis.

4.5 Gamybos būdas: „Banon“ gamybai turi būti naudojamas tik Provençales, Roves ir Alpines veislių ožkų ir šių veislių hibridų pienas. Be to, vidutinė bandos pieno metinė išeiga laktacijos laikotarpiu neturi viršyti 850 kg pieno iš ožkos.

Pagrinde ožkos ganomos ganyklose ir (arba) nesukultūrintose ganyklose. Kai tik susidaro palankios oro ir vegetacijos sąlygos, ožkos genamos į ganyklas ir (arba) į nesukultūrintas ganyklas. Ganyklose ožkos turi ganytis mažiausiai 210 dienų per metus; ir mažiausiai 4 mėnesius per metus didžiąją pašarų dalį turi sudaryti ganyklų žolė.

Ožkų bandai faktiškai skirtas ganyklų plotas ūkyje sudaro ne mažiau kaip 1 ha pievų 8 ožkoms ir 1 ha nesukultūrintų ganyklų 2 ožkoms. Auginamas ožkas draudžiama visą laiką laikyti uždarytas ir neganyti jų ganyklose.

Ribojama metų ir dienos pašarų (sausųjų pašarų ir priedų) norma. Be to, ribojamas už vietovės ribų perkamų pašarų kiekis.

Iš ūkių pienas turi būti surenkamas kasdien, o iki surinkimo jis turi būti laikomas 8 °C temperatūroje.

Naudojamas žalias nenugriebtas pienas, nekeičiant jame esančių baltymų ar riebiųjų medžiagų kiekio.

Draudžiamas bet koks pieno apdorojimas fiziniu ar cheminiu būdu, išskyrus filtravimą, kurio metu pašalinamos makroskopinės priemaišos, atšaldymą iki teigiamos temperatūros, siekiant konservuoti pieną, ir pieno pašildymą ne daugiau kaip iki 35 °C prieš jo fermentavimą šliužo fermentu.

Į pieną leidžiama pridėti tik šliužo fermento, raugo fermento, nokinimo fermento ir druskos (natrio chlorido). Draudžiama į jį pridėti arba iš jo pašalinti kitokių medžiagų.

Kai pieno temperatūra pasiekia 29–35 °C, į jį dedamas šliužo fermentas. Jei sūris gaminamas ūkyje, šliužo fermentas dedamas ne daugiau nei 18 val. po paskutinio melžimo. Jei sūris gaminamas pieno įmonėse, šliužo fermentas dedamas ne daugiau nei 4 val. po to, kai buvo surinktas paskutinis pienas.

Krekėjimas prasideda daugiausiai 2 val. po to kai buvo įdėtas šliužo fermentas. Sutrauka rankomis pilama į sūrio formas su skylutėmis. Pirmomis 12 val. sūris apverčiamas mažiausiai 2 kartus. Skystis nuleidžiamas ne mažesnėje kaip 20 °C temperatūroje. Iš formos sūris išimamas 24–48 val. po sutraukos išpilstymo į formas. Po to sūris sūdomas.

Nokinimas vyksta dviem etapais: visų pirma į kaštono lapus neįvyniotas sūris nokinamas 5–10 dienų ne žemesnėje nei 8 °C temperatūroje, paskui jis įvyniojamas į kaštono lapus ir nokinamas ne mažiau kaip 10 dienų 8–14 °C temperatūroje. Oro drėgmė turi būti didesnė nei 80 %.

Prieš įvyniojant į kaštono lapus, sūriai gali būti mirkomi vyno ar vynuogių misos spirite.

Dėl šio dvigubo nokinimo, kuris trunka mažiausiai 15 dienų po šliužo fermento įdėjimo, atsiskleidžia visos sūrio aromatinės savybės.

Draudžiama pridėti kitos sutraukos arba sūrio.

4.6 Ryšys su vietove: „Banon“ sūrio pavadinimas kilęs nuo BANON savivaldybės, kuri yra Alpes-de-Haute-Provence departamento teritorijoje.

„Banon“ sūris gaminamas vietovėje, kurios mažą dirvožemio derlingumą ir tipišką nevešlią augaliją (krūmokšniai) sąlygoja geologinė formacija ir vidutinio aukščio kalnuose vyraujantis Provincijos klimatas: sausas, saulėtas, žiemą dažnai šaltokas. Sunkiai prieinama teritorija labai palanki ožkoms, nes čia jos susiranda didžiąją dalį maisto.

Šioje vietovėje susiformavo gyvulininkyste grindžiama gamybos sistema, ir taip atsirado galimybė naudoti šią specifinę vietovę. Kadangi dirvožemis turi tik mažą agronominį potencialą, žmonės įdėjo daug pastangų optimaliai išnaudoti menkus natūralius išteklius.

Be to, kiekviena šeima be kiaulių ir naminių gyvūnų laikė keletą ožkų, vadinamų „vargšų karvių“, duodančių šviežio pieno, iš kurio buvo galima gaminti sūrį. Iš pradžių pagamintas sūris buvo suvartojamas pačių gamintojų, vėliau sūrio perviršis buvo parduodamas vietiniame turguje, visų pirma Banone, ties kuriuo kirtosi pagrindiniai transporto keliai ir kuriame vykdavo mugės ir turgūs. Pakankamai greitai „Banon“ sūris labai išgarsėjo ir buvo minimas daugelyje XIX a. raštų.

Po Antrojo pasaulinio karo ožkos buvo auginamos pagal specialią paskirtį, iš jų pieno gaminamas sūris buvo skirtas parduoti, o neparduotą sūrį suvartodavo ūkininko šeima.

„Banon“ sūris yra savotiškai originalus tuo, kad jis yra greito krekinimo sūris, kurio gamybai naudojamas šliužo fermentas, ir tuo, kad jis vyniojamas į kaštono lapus.

Šis sūris visada buvo gaminamas naudojant šliužo fermentą. Ši gamybos technologija vis dar paplitusi šiame regione. Tai įrodoma tuo, kad vis dar naudojamos sūrio formos su didelėmis skylėmis — ženklas, kad ožkų pienas krekinamas naudojant šliužo fermentą. „Banon“ sūris yra vienas iš retesnių ožkos sūrių, kurio gamybai vis dar naudojama ši technologija.

Ši technologija naudojama dėl regiono klimato sąlygų (dėl aukštos temperatūros ir sauso klimato negalima atšaldyti pieno ir palaikyti žemą jo temperatūrą tam, kad galėtų veikti raugo fermentas). Kad pienas nesurūgtų, būtina jį greitai sukrekinti pridedant daug šliužo fermento.

Vyniojimas į kaštono lapus taip pat laikomas tradicine, šiam sūriui taikoma technika. Taip sūris konservuojamas (apsauga nuo oro) ir nokinamas (juslinių savybių atsiskleidimas). Kaštono lapai naudojami dėl to, kad yra tvirti ir turi tanino.

Taip pagamintą „Banon“ sūrį buvo galima valgyti ištisus metus ir išgyventi žiemą, kai ožkos pieno neduoda.

Gamybos sąlygos yra tokios, kad tausotų vietovę, išsaugotų gamybos tradicijas ir leistų joms atsispindėti galutiniame produkte. Ožkų mitybos strategija yra ypač pritaikyta prie aplinkos ir užtikrina ypatingas sūrio savybes. Labai svarbų vaidmenį čia vaidina ožkų ganymas ganyklose.

4.7 Kontrolės institucija:

Pavadinimas Institut National des Appellations d'Origine Adresas 51, rue d'Anjou F-75008 Paris Telefonas (33-1) 53 89 80 00 Faksas (33-1) 42 25 57 97 Courriel: info@inao.gouv.fr Pavadinimas D.G.C.C.R.F. Adresas 59, Bd V. Auriol F-75703 Paris CEDEX 13

4.8 Ženklinimas etiketėmis: Sūriai su saugoma kilmės vietos nuoroda „Banon“ parduodamas paženklinti atskiromis etiketėmis su saugoma kilmės vietos nuoroda.

Sūrio etiketėje yra saugomos kilmės vietos nuorodos pavadinimas, užrašytas raidėmis, kurių dydis apytiksliai lygus visų kitų ant etiketės esančių užrašų ir užrašo „Appellation d'Origine Contrôlée“ arba „AOC“ raidžių dydžiui.

Su saugoma kilmės vietos nuoroda parduodamo sūrio etiketėje privalo būti logotipas su „INAO“ ženklu, užrašas „Saugoma kilmės vietos nuoroda“ ir kilmės vietos pavadinimas.

4.9 Nacionaliniai reikalavimai: Dekretas dėl saugomos kilmės vietos nuorodos „Banon“.

(1) Europos Komisija, Žemės ūkio generalinis direktoratas, Žemės ūkio produktų kokybės politikos skyrius, B–1049 Briuselis.